Jegyzőkönyv

Mely készült a budaörsi Örmény Nemzetiségi Önkormányzat 2009. április 23-án 20.00 órai kezdettel, saját székhelyén Budaörs, Víg u.55.sz. alatt tartott ülésén.

Jelen vannak: Fancsali Emese, Madaras Gábor, Fancsali Bence, Gabányi János, Fancsali G, .János.
Elnök: Megállapítom, hogy az ülés határozatképes, szavazásra bocsátom a meghirdetett napirendi pontot. Megállapítom, hogy a testület egyhangúlag elfogadta a meghirdetett napirendi pontot.

40/2009.(IV.23.)sz BÖNÖ határozat. A testület egyhangúlag elfogadta a Szervezési kérdések napirendi pontot.

Elnök: Jegyzőkönyv hitelesítőnek Gabányi Jánost ajánlom, jegyzőkönyvvezetőnek Fancsali Emesét.
Fancsali Emese: Elfogadom.
Gabányi János: Elfogadom.

41/2009(IV.23.)sz. BÖNÖ határozat. A testület egyhangú határozata szerint a mai ülés jegyzőkönyvvezetője Fancsali Emese, a jegyzőkönyv hitelesítőt Gabányi János.

Elnök: Érdekes pályát írnak le időben és térben az általunk leadott elszámolásaink vagy más tárgyú dokumentumaink.
Madaras Gábor: Léteznek formanyomtatványok, talán ezek két példányban való használata segít.
Gabányi János: Valóban, egyik példány maradjon nálunk, ha már nem elegendő az eddigi Összesítők dokumentációja.

42/2009.(IV.23.)sz.BÖNÖ határozat. A testület egyhangúlag úgy dönt hogy a Polgármesteri Hivatal felé leadott dokumentumokról minden esetben formanyomtatványt készít két példányban, egy példány saját tulajdonunkban maradva. A formanyomtatványokat az átvevővel szignáltatjuk.

Elnök: Két rövid utat tettünk. Először a szatmári Lengyel József-Napról.
Fancsali Emese: Úgy vélem a Lengyel József-Nap előkészületei rendben folynak, nekünk a feladatunk ezentúl csak a kötet elkészítése. A szombathelyi út még csak ismerkedés jellegű volt, kutatásunk ezentúl kezdődhet meg. Maga az indíték is elgondolkodtató, annál érdekesebb lesz mire találunk ott kutatásaink alatt.
Madaras Gábor: Mindkét utat hasznosnak tartom.
Gabányi János: A szatmári ünnepi Nap eredményességét rövidesen fel tudjuk mérni, a szombathelyi kezdeményezés hosszabb időt igényel. A beszámoló szerintem megnyugtató.

43/2009(IV.23.)sz.BÖNÖ határozat. A testület egyhangúlag elfogadja a szatmári Lengyel József-Nap előkészületeinek és a szombathelyi kutatásunk kezdő útjának beszámolóit, támogatva azok folytatását.

Elnök: Megérkeztek az első ez évi telefonszámláink. Legtöbbször alúlhasználatot mutatnak, de megtörténik a keret túllépése is. Keressünk olyan megoldást, mely adminisztrációnk ezen részét egyszerűbbé tenné.

Madaras Gábor: Havi keretünk 25.000 Ft, ezt eddig nem léptük túl, de a személyenként 5 eFt összeget igen. Ha a testület havi összegével gondolkodnánk, könnyebb lenne.
Gabányi János: Ha november elején összegeznénk a személyi használatokat, a túllépőknek két lehetőségük lenne: fizetni a túllépést, vagy az év két utolsó hónapjában visszafogni használatukat.
Elnök: Ugyanakkor a telefonszámláinkat átutalással fizetik ki, ez a megoldás eléggé elhúzódik.

44/2009(IV,.23.)sz BÖNÖ határozat. A testület egyhangúlag úgy határoz, hogy a mobiltelefon használatunk költségeinek elszámolásával kapcsolatos személyi plusz kifizetések a naptári év végén esedékesek. A képviselők számára biztosított havi 25 eFt keretet nem léphetjük túl. Az elnök nyilvántartásában levő számlák alapján a naptári év november elején személyenként összegezve a költségeket, értesítjük a képviselőket a felhasználás méretéről. Amennyiben a képviselőnkénti 5 eFt/hó, azaz 50 eFt/képviselő keret túllépése megtörtént, a túlteljesítő választhat: kifizeti a túllépést vagy a november-decemberi hónapokra visszafogja telefonhasználatát olyannyira, hogy ne lépje túl az évi 60 eFt/képviselő összeget. Az Önkormányzat kötelezi magát, hogy a telefonszámla megérkezésétől számított 2(kettő) munkanapon belül azt átadja a Pénzügyi Irodának. Felkérjük a Pénzügyi Irodát, segítsen hogy minden ilyen kötelezettség kerüljön teljesítésre a határidőn belül az elkülönített alapból.

Elnök:A Magyarörmény Kulturális Kataszter Programmot és a Magyarörmény Genealógiai Központot immár tíz éve alapítottuk. Miként emlékezzünk meg eddigi ténykedésünkre? Gabányi János:A 10 éves évforduló alkalmából jó lenne egy kötetbe foglalni működésünket, kiállításainkat, kiadványainkat, azok legszebb, reprezentatív darabjait bemutatva. Madaras Gábor: Érdemes lenne ezt az anyagot egy idegen nyelvű résszel is kiadni. Fancsali Bence. Támogatom.

45/2009(IV.23.) sz. BÖNÖ határozat. A testület egyhangúlag úgy dönt, hogy a 10 éves Magyarörmény Genéalógiai Központ és Magyarörmény Kulturális Kataszter Program munkáját összefoglaló kötetet ad ki, idegen nyelvű szöveggel is. A könyv a Magyarörmény Galéria sorozatunkban jelenik meg, annak technikai feltételeivel.

Elnök: Immár hatodik éve használt adathordozóm, ami sajátom volt, hirtelen befejezte működését.
Fancsali Bence: Valóban, eddig ezzel tároltuk a családfakutatás gyűjtéseit. Jó lenne a kutatásunk más helyeken tárolni, már régóta tudjuk, hogy a CD-k életének hossza bizonytalan. Legalább három merevlemez beszerzése elkerülhetetlen, a nyári kutatóútjainkra készülve.
Madaras Gábor: Már korábban döntöttünk egy ilyen célú összegről.
Fancsali Emese: Több éve tervezzük valamilyen CD-lejátszó beszerzését, egyúttal ezt is meg kellene oldani, egyszerűbb konstrukciók már 25 eFt értékben is elérhetőek.
Gabányi János: Múltkor felmerült egy laptop biztosítása azon képviselők számára, akiknek feladatai ezt igénylik.
Elnök: Amennyiben képviselőtársunk a korább elkezdett munkát a néprajzi vonalon folytatni szeretné, kötelesek vagyunk ennek technikai feltételeit biztosítani
Gabányi János: Úgy vélem, most lesz annyi időm, hogy ezzel is foglalkozzak.

46/2009(IV.23.) sz. BÖNÖ határozat. A testület egyhangúlag úgy határoz, hogy kutatási eredményeink technikai feltételeinek biztosítása érdekében beszerez egy új adattárolót, három merevlemezt, egy egyszerű CD-lejátszót, Gabányi János képviselőnk számára egy lap-topot.

Elnök: Több tanulmányi támogatási kérelem érkezett hozzánk, érdemes lenne az adott összegről újra tárgyalni.
Gabányi János: Szerintem a 100 eFt is ösztönző lehet.
Madaras Gábor: Igy az erre a célra szánt összegből több személyt segíthetünk.

47/2009(IV.23.)sz.BÖNÖ határozat. A testület egyhangúlag úgy dönt, hogy tanulmányi támogatásaink 100 eFt összegűek legyenek/ fő/év. A támogatottak kötelesek beszámolni tanulmányi eredményeikről.

Elnök:A tervbe vett napirendi pontokat megtárgyaltuk, a jelenlétet megköszönve, az ülést bezárom. Most 21.20 óra.